![flor dar[1]]()**Regranting na rok 2017 21.február 2017**

Ahoj milí členovia UT – minigrantová komisia.

**Zatiaľ nepotvrdená dotácia pre eRko na rok 2017 je 152.684€.**

Rozhodnutie Predsedníctva je rozdeliť pre územia dotáciu vo výške 65.000€, čo je 12% viac ako sme reálne v územiach minuli v roku 2016, a aj napriek tomu, že eRko má menej o 500 členov.

Celkový balík bol prerozdelený na základe členstva za rok 2016 – počet stretiek, členov a podujatí (hodnoty: 3b-tábory a vzdelávačky, 2b-viacdňovky, 1b-jednodňovky). Počet obcí = počet ZOF farností aktívnych pre rok 2017.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **rok 2017** | **počet obcí/ZOF** | **Stretká** | **Počet členov** | **hodnota podujatí** | **bonus O7 podľa žiadosti Koord.** | **balík** | **70% farnosti** | **27% územie** | **3% rezerva** |
| **BB-RV** | 23 | 37 | 771 | 117 | 0 | **6 222** | 4 355 | 1 680 | 187 |
| **Nitra** | 43 | 47 | 1008 | 240 | 1 029 | **10 289** | 7 202 | 2 778 | 309 |
| **ORLI** | 34 | 48 | 1014 | 253 | 1 500 | **10 669** | 7 468 | 2 881 | 320 |
| **Spiš** | 24 | 48 | 1017 | 144 | 1 000 | **8 878** | 6 215 | 2 397 | 266 |
| **Východ** | 30 | 69 | 1094 | 252 | 1 149 | **11 487** | 8 041 | 3 101 | 345 |
| **Západ** | 24 | 35 | 723 | 203 | 376 | **7 150** | 5 005 | 1 931 | 214 |
| **Žilina** | 32 | 48 | 1032 | 219 | 1 446 | **10 305** | 7 214 | 2 782 | 309 |
| *spolu* | *210* | *332* | *6659* | *1428* | *6500* | ***65 000*** | *45 500* | *17 550* | *1 950* |
| váhy kritérií | 10% | 25% | 35% | 20% | 10% |  |  |  |  |
| 65 000€ | 6 500€ | 16 250€ | 22 750€ | 13 000€ | 6 500€ |  |  |  |  |

Podľa doterajších skúseností, **odporúčame 70% deliť pre farnosti** (môže byť aj viac – ak zvážite podľa potrieb farností) na projekty a PN priamo do farností. **30% je na pokrytie výdavkov územného plánu – je to horný limit**, do ktorého by ste sa mali v pohode zmestiť aj s OC podujatiami. Podľa vášho zváženia – **môže byť tento balík aj menej** ako 30%. **V prípade, že by ste urobili vo vašom UT zmenu v rozhodnutí o týchto %-tách, ohláste sa mi.**

Rezerva 3% môže slúžiť na bezstresové organizovanie územných akcií – tam sa niekedy dotácia pohne a je dobré mať nejakú rezervu. Rezerva môže byť aj 0€. Priebežne bude možno padať dotácia z farností či vášho územného plánu – nezrealizované projekty. Využite to napr. ako formu „mimoriadneho balíka“ pre tých, ktorí budú chcieť v rámci roka pridať nový projekt, alebo budú potrebovať navýšiť dotáciu alebo riešiť iný problém.

Ďalej vám prikladám excel tabuľky:

1. Formulár farský – na vypísanie projektov a PN za farnosti.... Postup a spôsob je na vás.
2. Formulár územný – na vypísanie projektov a PN za vaše územie.
3. Kontrola – tam si strážte, aby ste dodržali sumu územného balíka vrátane rezervy.

**Do tabuľky farských projektov si určite neplánujte Vysielaciu pobožnosť –** tie sú špecifické, konajú sa až v decembri. Na jeseň bude vyhlásené grantové kolo aj na vysielačky – hlavne pre tých, čo bez dotácie nevedia prísť. Pokiaľ plánujete iné výdavky spojené s vysielačkami – prenájom, čaj pre deti, tvorivé dielne - tie si zaraďte do svojho územného rozpočtu. Nad to pri VP bývajú ešte výdavky – napr. na kyticu pre otca biskupa a podobné – ktoré bývajú hradené z výdavkov Dobrej noviny.... tie si do rozpočtov územia nedávajte.

Postup:

1. Naplňte farský a územný formulár aktivitami. Odhadnite PN pre farnosti aj územie.
2. Rozhodnite o bonuse pre OC, resp. farnosti. Rozdeľte dotáciu na projekty a PN – farské aj územné.
3. Do 31.3.2017 pošlite na jozef.koreny@erko.sk vyplnené tabuľky s projektmi a PN – farské aj územné. Určite si výšku rezervy.
4. V apríli očíslujeme projekty, pripravíme zmluvu na podpis s koordinátorom.
5. V máji pošleme 80% dotácie MŠVVaŠ SR na účet územia.
6. Do 31.10.2017 uzavrieme použitie dotácie v územiach – aby sme vedeli, či využijete celú dotáciu.
7. Do 30.11.2017 je možné použiť dotáciu MŠVVaŠ SR na výdavky v územiach. Podujatia ani PN po tomto termíne z dotácie nehradíme. Môžete použiť iné zdroje (členské, dobrovoľné, dary apod.).

Píšem vám to dopredu, aby ste vedeli aj vy dobre plánovať a hospodáriť v územiach - hlavne s vlastnými zdrojmi (dobrovoľné, členské - nové aj odložené), ktoré je lepšie si pošetriť do budúcnosti. Vyzývam na hľadanie grantov na regionálnej úrovni – možno aj 2-ročných cez nadácie; väčšiu aktivitu pri 2% kampani pre územie; podať žiadosti na OÚ, MsÚ či VÚC. Nezabudnite, že pomôcť s tábormi môžu aj RkFÚ či firmy svojím finančným darom. Stále je rozšírená aj pomoc neoficiálna, o ktorú sa uchádzajte vo svojom okolí – OU či MÚ niekedy zaplatia faktúry za dopravu, firmy darujú svoje výrobky apod.

Držím palce. Keby čokoľvek bolo treba – som tu pre vás.

**Jozef Yoyo Korený**

*Pamätajte: Peniaze nemajú byť prekážkou našej aktivity ale prostriedkom na robenie dobra.*